Pale ya Bophelo: Ke Ruile Molemo o Moholo ka ho Tsamaya le ba Bohlale _ William Samuelson
Fetela lethathamong la tse ka hare
Bukana ya Seboka sa Bophelo ba Bokreste le Tshebeletso ya Rona
MABAPI LE RONA
Dikopano Tsa Rona
Dintho Tseo di di Etsang
TSE KA HARE
PALE YA BOPHELO Ke Ruile Molemo o Moholo ka ho Tsamaya le ba Bohlale
Fana ka Tlhompho ho Bao e ba Tshwanelang
Bontsha Tumelo Mme o Etse Diqeto ka Bohlale
Sebeletsa Jehova ka Pelo e Feletseng
Na o Tla Tshepa Dintho Tse Ngotsweng?
Ho ba Motswalle le ha Setswalle se le Kotsing
Lebitso le Hlahang ka Bibeleng Jekeng ya Kgale
Dithuto Tsa Bibele
Dintho Tse Fumanehang
Mabapi le Dipaki Tsa Jehova
Ke Ruile Molemo o Moholo ka ho Tsamaya le ba Bohlale
KE HOSENG ho phodile mona Brookings, South Dakota, U.S.A., mme ho foka moya o batang. Moya oo o ile wa nkgopotsa serame se tlang. Hona letsatsing leo, re ne re le sehlopha se senyenyane mme re le ka hara setala sa diphoofolo se batang haholo. Re ne re eme pela bate e entsweng ka lesenke eo diphoofolo di nwelang ho yona mme e ne e na le metsi a batang. E re ke le phetele pale ya ka ya bophelo e le hore le tle le utlwisise hore na ho tlile jwang hore ke be mona.
BOPHELO BA LELAPA LESO HA KE SA LE NGWANA
Rangwane Alfred le ntate wa ka
Lapeng re ne re tlwaetse ho ya dibokeng tsa Bokreste le tshebeletsong ya ntlo le ntlo ho ya bolella ba bang ka ditshepiso tse thabisang tsa nakong e tlang tse hlahang ka Bibeleng. Mohlala le kwetliso eo batswadi ba rona ba ileng ba re fa yona, e ile ya thophothela pelong tsa rona jwalo ka bana mme ya re thusa haholo. Nna le ausi wa ka Dorothy, re ile ra ba bahweletsi ha re le dilemo di tsheletseng. Ka 1943, ke ile ka ingodisa Sekolong sa Tshebeletso sa Puso ya Modimo se neng se sa tswa qalwa dibokeng tsa rona.
BAPOTOLOHI BA ILE BA NTHUSA HAHOLO
Ha mopotolohi Cantewell a tsamaya, Morabo rona Bud Miller le mosadi wa hae Joan, e ile ya e ba balebedi ba rona ba potoloho. Ka nako eo ke ne ke le dilemo di 18 mme ke tobane le boemo ba hore ke kenele sesole. Lekgotla le kgethang banna hore ba ye sesoleng le ile la re ke kenele sesole e leng seo Jesu a neng a sa batle hore balatedi ba hae ba se etse. Mme nna ke ne ke batla ho bolela ditaba tse molemo tsa Mmuso. (Joh. 15:19) Ke ile ka kopa lekgotla hore ke se ke ka kenela sesole.
Harry Peterson o ne a rata tshebeletso ya tshimo haholo
Angela Romano ke e mong wa baradi babo rona ba batjha dilemong ba neng ba tla ho tla re thusa. Etta o ile a mo thusa hore e be Paki. Kahoo, ha ke le Bethele ke ile ka kopana le Angela, e leng e mong wa batho ba bohlale, eo ke seng ke qetile dilemo tse 58 ke na le yena. Nna le Angie re nyalane ka April 1958 mme ra thabela tlotla ya ho sebeletsa Jehova hammoho. Ho theosa le dilemo, tsela eo Angie a tshepahalang ka yona ho Jehova e ile ya matlafatsa lenyalo la rona. Kea tseba hore nka mo tshepa ka ho feletseng ha re hlahelwa ke teko leha e le efe.
Ha mohaho wa WBBR o neng o le Sehlekehlekeng sa Staten o rekiswa ka 1957, ke ile ka sebeletsa Bethele e Brooklyn ka nakwana. Yaba nna le Angie rea nyalana, kahoo ka tloha Bethele. Ka mora moo re ile ra ba bopulamadiboho Sehlekehlekeng sa Staten ka dilemo tse ka bang tse tharo. Ke ile ka sebeletsa baokamedi ba batjha ba seyalemoya seo se neng se se se bitswa WPOW.
Leha ho le jwalo, maemo a dipolotiki a ile a fetoha mme ra tlameha ho ya ka Borwa Vietnam. Ka maswabi, pele dilemo tse pedi di fela ke ile ka kula haholo, kahoo, ra kopuwa hore re kgutlele naheng ya habo rona. Ke ne ke hloka nako e le hore ke fole, eitse hang ha ke ba le matla, re ile ra kgutlela tshebeletsong ya nako e tletseng.
Nna le Angela ka 1975, pele puisano ya thelebesheneng e qala
DIKOLO TSA PUSO YA MODIMO LE HO KGUTLELA BETHELE
Morao tjena re bone diphetoho tse ngata tse kgolo dikolong tsa puso ya Modimo. Ka 2008 ho ile ha qalwa Sekolo sa Baholo ba Phutheho. Ka mora dilemo tse pedi baholo ba fetang 12 000 ba ile rutelwa Patterson le Bethele e Brooklyn. Sekolo sena se ntse se tswela pele dibakeng tse fapaneng mme se tshwarwa ke barupedi ba kwetlisitsweng ba tshimo. Ka 2010 Sekolo sa ho Kwetlisetswa Bosebeletsi se ile sa fetolwa lebitso ya ba Sekolo sa Bibele sa Bara Babo Rona ba Masoha mme ho ile ha thehwa se seng se bitswang Sekolo sa Bibele sa Banyalani ba Bakreste.
Qalong ya selemo sa tshebeletso sa 2015, dikolo tseo ka bobedi di ile tsa kopana tsa etsa sekolo se bitswang Sekolo sa Baevangedi ba Mmuso. Banyalani le masoha ba ka kgona ho ya sekolong seo. Batho ba bangata ba ile ba thaba haholo ha ba utlwa hore sekolo seo se tla tshwarwa makaleng a fapaneng. Ho a thabisa ho bona menyetla ya dikolo tsa puso ya Modimo e ntse e eketseha, hape ke thabela le hore e be ke ile ka kgona ho kopana le batho batlileng ho tsona.
Ke ile ka thabela ho kopana le baithuti ba tswang dinaheng tse fapaneng
JW.ORG / WEBSAETE YA DIPAKI TSA JEHOVA E MOLAONG
Ke Dife Tse Ntjha
Fana ka Monehelo Bakeng sa Mosebetsi wa Rona wa Lefatshe Lohle
Tsela e Ikgethang ya ho e Sebedisa